Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 180/15/2202	Galanta, 15.5.2015
EEČ : 2-17-105-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v nočných hodinách zo dňa 23.01.2015 na 24.01.2015 spolu s obvineným XXXXX (trestne stíhaného v samostatnom konaní), prišli k rodinnému domu s popisným číslom, 947 v obci XXXXX, kde XXXXX ostal pred rodinným domom a strážil, XXXXX s pravým kľúčom, ktorý bolo zavesený na vnútornej strane vchodovej brány otvoril bránu, cez ktorú vošiel na dvor rodinného domu, prešiel ku dverám vedúcich na povalu, ktoré vytlačil, následne v miestnosti v ktorej sa nachádza rebrík na povalu, našiel prepravku, do ktorej vložil sklenenú fľašu s objemom 5 L s obsahom vína, ktoré taktiež našiel v miestnosti, ďalej vyšiel hore na povalu, kde zvesil 20 ks údených klobás, 4 ks údenej slaniny a 4 ks údenej šunky, ktoré vložil do prepravky, následne prepravku vyniesol von na ulicu a spoločne s XXXXX ju odniesli XXXXX a XXXXX, a spoločne im odcudzené veci predali, čím pre poškodeného XXXXX spôsobili škodu vo výške cca. 150 Eur,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením povereného príslušníka Obvodného oddelenia Policajného zboru Vlčany sp. zn. ORP-82/VL-SA-2015 zo dňa 24.2.2015  bolo podľa § 199 odsek 2 Trestného poriadku začaté trestné stíhanie a súčasne podľa § 206 odsek 2 Tr. por. vznesené obvinenie XXXXX a XXXXX (trestne stíhaného v samostatnom konaní) pre pre prečin krádeže podľa § 212 odsek 2 písm. a) Trestného zákona v súbehu s prečinom porušovania domovej slobody podľa § 194 odsek 1 Trestného zákona spolupáchateľstvom podľa § 20 Trestného zákona na tom skutkovom základe, ako je uvedené vo výrokovej časti uznesenia. 

	Uznesenie o začatí trestného stíhania a vznesení obvinenia bolo vydané dôvodne najmä na základe výpovedí XXXXX a XXXXX podľa § 196 odsek 2 Trestného poriadku. 

	V priebehu trestného konania bolo zistené, že obvinený XXXXX zomrel dňa 1.3.2015 vo XXXXX. Túto skutočnosť potvrdzuje úmrtný list Matričného úradu obce XXXXX, ktorý je súčasťou vyšetrovacieho spisu (č.l. 46).  
                 
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Tr. por. 

	Podľa § 9 odsek 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

S poukazom na uvedené zákonné ustanovenia a zistené skutočností bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Michal Oravec
prokurátor